Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: a) az adott tevékenység folytatásához jogszabályban [39/1999. (VII. 6.) GM rendelet] elõírt
Paragraph Index: 2618

c) a kiégett üzemanyagtól, mint sugárforrástól a személyzetet és a tároló környezetében élõ lakosságot meg kell óvni, továbbá az üzemanyag kazettákban található radioaktív anyag kiszabadulását kell megakadályozni. 4.003. Az átmeneti tároló normál mûködése, s a várható üzemi események és feltételezett üzemzavari állapotok során minden mûveletre és a teljes élettartamra biztosítani kell, hogy a kiégett üzemanyag burkolat tömörsége a mozgatások és a tárolás során ne sérüljön, s a tárolt kazetta biztonságosan kiemelhetõ legyen. 4.004. A 4.002 a) pontban megfogalmazott feltételt a tervezés szintjén kell teljesíteni, mivel az átmeneti tároló a láncreakció beindulását mérõ, ellenõrzõ és szabályzó eszközökkel nincs felszerelve. 4.005. Sugárvédelmi célkitûzés, hogy az átmeneti tárolók üzemeltetése során az üzemeltetõ személyzet és a lakosság sugárterhelése mindenkor az elõírt határértékek alatt, az ésszerûen elérhetõ legalacsonyabb szintû legyen. Ezt biztosítani kell a tervezési üzemzavarok következtében fellépõ sugárterhelések esetén is. 4.006. Mûszaki biztonsági célkitûzés, hogy az üzemzavarok bekövetkezése nagy biztonsággal megakadályozható legyen, a létesítmény tervezésénél figyelembe vett valamennyi üzemzavar esetén a lehetséges következmények az elõírt értékeken belül legyenek, és a jelentõs következményekkel járó súlyos balesetek valószínûsége elegendõen alacsony legyen. 4.1.2. A mélységben tagolt védelem elve 4.007. A mélységben tagolt, többszintû védelem a biztonsági célkitûzések megvalósításának alapvetõ elve. Ezt az elvet alkalmazni kell minden biztonsággal összefüggõ tevékenységre – legyen az akár tervezéssel, üzemeltetéssel vagy szervezéssel kapcsolatos – úgy, hogy egy bekövetkezõ hiba ellensúlyozható vagy kijavítható, a súlyosabb veszélyhelyzet kialakulása megakadályozható legyen. 4.008. A védelem elsõ szintjének célja a normál üzemi állapottól való eltérés megakadályozása. 4.009. A második szint célja a normál üzemi állapottól eltérõ állapot észlelése és annak megakadályozása, hogy a várható üzemi események üzemzavari helyzetekké váljanak. 4.010. A harmadik szint tervezésekor azt kell feltételezni, hogy a megelõzõ védelmi szintek – bár igen kis valószínûséggel – nem tudják megakadályozni az üzemi események üzemzavarokká fejlõdését. Ilyenkor további rendszerekrõl, rendszerelemekrõl és azokat felhasználó, alkalmazó üzemviteli eljárásokról kell gondoskodni a kialakult tervezési üzemzavari állapotok következményeinek korlátozására. A harmadik védelmi szint további célja az üzemzavari állapotok megszüntetése utáni stabil és elfogadható feltételek elérésének és fenntartásának biztosítása. 4.011. A harmadik védelmi szinten túlmenõen a lakosság és az üzemeltetõ személyzet további védelmére olyan specifikus kiegészítõ rendszereket, rendszerelemeket kell kialakítani, melyek feladata a tervezési alapban meghatározott üzemzavarokat meghaladó események, balesetek következményeinek enyhítése. A specifikus kiegészítõ rendszereket, rendszerelemeket a tervezési alapban meghatározott üzemzavarokat meghaladó események, balesetek bekövetkezési gyakoriságával és lehetséges következményeivel összhangban kell kialakítani. 4.012. A negyedik szint célja a tervezés alapjául választott üzemzavarokat meghaladó események, balesetek során a lakosság és az üzemeltetõ személyzet védelme, a következmények enyhítése az ilyen események bekövetkezésének gyakoriságát és lehetséges következményeit egyaránt figyelembe vevõ specifikus (lehetõleg passzív) kiegészítõ rendszerekkel, rendszerelemekkel, továbbá a létesítmény állapotának folyamatos figyelemmel kísérésével. Ezen a védelmi szinten a legfontosabb céllkitûzés a visszatartási funkció megóvása. 4.013. Az ötödik és egyben utolsó védelmi szint célja a súlyos baleset bekövetkezésekor a radiológiai következmények enyhítése a lakosság és a környezet megóvása érdekében. Ehhez megfelelõen felszerelt balesetelhárítási központra, valamint telephelyi és telephelyen kívüli balesetelhárítási tervekre van szükség. 4.014. A védelmi szintek akadályozzák meg a gátak sérülését vagy sérülés esetén enyhítsék a következményeket. A védelmek ezen szintjei terjedjenek ki a tervezésre, a minõségirányításra, balesetelhárítási stratégiákra és telephelyen kívüli elhárítási intézkedésekre. 4.015. Az átmeneti tárolók technológiai rendszerei egyszerûbb, gyakran passzív kialakításúak, a kiégett üzemanyag hõfejlõdése és sugárzása már jelentõsen csökkent, ezért a mélységi védelem a radioaktív anyagok környezeti kibocsátása ellen a fizikai gátak többszörözésével oldható meg egyszerûen. A fizikai gátak között az üzemanyag mátrixot, a burkolatot, a tárolócsövet, a konténert, illetve az épületszerkezeteket lehet figyelembe venni. 4.1.3. Megbízhatóság 4.016. Biztonsági rendszerek, rendszerelemek megbízhatósági elemzése vegye figyelembe az üzemi és üzemzavari körülményeket és a fizikai adatok, tervezési eljárások bizonytalanságait. 4.017. A biztonsági rendszerek, rendszerelemek megfelelõ megbízhatóságának elérése érdekében az alábbi tervezési megoldásokat, vagy azok kombinációját kell alkalmazni:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes